Hettie se Plekkie Self-catering Flat | LekkeSlaap
Hettie se Plekkie Self-catering Flat: Hooffoto's
Adres: Hofmeyersirkel 8, Sabie, 1260, Mpumalanga
Vanaf R1 100 R990 per nag (vir 5 persone)
Hettie se Plekkie is 'n selfsorgwoonstel in die dorpie Sabie in Mpumalanga. Sabie is bekend vir pragtige landskappe en watervalle, en is net 64 km wes van die immergewilde Krugerwildtuin.
Die woonstel het 'n privaat ingang en slaapplek vir 5 gaste. Die aparte hoofslaapkamer is met 'n dubbelbed, wekker, lugversorging, TV, oorgenoeg kasruimte en 'n elektriese kombers ingerig. Drie ekstra gaste kan in die leefarea op 'n stapelbed met 'n dubbelbed onder en 'n enkelbed bo slaap.
Die badkamer het 'n wasbak, stort en handstort vir jonger kinders. Daar is ook 'n wasmasjien in die badkamer wat gaste kan gebruik indien hulle langer vertoef. Linne en handdoeke word voorsien. Gaste moet hulle eie swemhanddoeke saambring as hulle by die lodge wil swem of tjoepry in die rivier. Daar is ook 'n haardroër, strykplank en 'n strykyster. 'n Baba-bad en kampkot is gratis beskikbaar op versoek.
Die kombuis is volledig toegerus met 'n yskas-vrieskas, 'n ekstra kampvrieskassie vir langer verblyf, drieplaatstoof, oond, mikrogolf, broodrooster, eetgerei, breekware, potte en panne in. Die ruim leefarea het ook 'n muurwaaier, 'n TV met vol DStv kanale, 'n DVD-speler en 'n versameling flieks, tydskrifte, speletjies en gratis WiFi. Daar is 'n lêer van al die besienswaardighede beskikbaar.
Buite is daar 'n privaat braai-area met 'n tafel en gemaklike stoele. Veilige onderdakparkeerplek word op die perseel agter 'n elektriese heining en 'n toesluithek voorsien. Daar is plek vir 2 voertuie en 'n sleepwaentjie.
Klein en goedgemanierde skoothondjies is reg deur die jaar welkom indien dit vooraf gereël word.
Hierdie selfsorgeenheid is 'n ideale basis vir reisigers wat die Krugerwildtuin en die Panoramaroete wil verken, insluitend Pelgrimsrus, God's Window en die Blyderiviercanyon. Ander besienswaardighede sluit Pinnacle, Sudwanagrotte, Graskop en die gewilde Chimp Eden in, waar 'n mens kan sien hoe hulle die sjimpansees voer. Talle watervalle is te sien.
'n Bespreking by Hettie se Plekkie Self-catering Flat sluit in:
4.9 uit 5van 49 resensies vir Hettie se Plekkie Self-catering Flat
Hofmeyersirkel 8, Sabie, 1260, Mpumalanga
Gaste dink Hettie se Plekkie Self-catering Flat het 'n uitstekende ligging
https://travelground.imgix.net/AAEAAQAAAAAAAAAAAAAA75783f683feb74914521c16b51c05c9603422d7e45f0f4832948a1dbeca3ad20c4ad044ba5767eb222f77bfe1eafd0e7dc50?w=1440&h=960&fit=crop&auto=format was R1 100, nou Vanaf R990 per nag (vir 5 persone) 49 5 1 5 8 Hofmeyer Circle Sabie 1260 Mpumalanga 086 999 0018 14:00-20:00 09:00 -25.092790121118 30.77488195906